เรื่องร้องเรียน: ขออนุญาตแจ้ง เรื่อง รอคิวรับบริการซ้ำซ้อนค่ะ พอดีวันนี้ได้เข้าไปติดต่อเรื่องชำระภาษีที่ดินที่เขตคลองสาน กดบัตรคิวตามระบบ แล้วเข้าไปจุดชำระเงิน แจ้งเจ้าหน้าที่ก่อนชำระเงินว่า พอดีเลขที่ห้องพิมผิด รบกวนแก้ไขให้หน่อยได้มั้ยคะ ? เจ้าหน้าที่แจ้งว่า ต้องไปติดต่อเองที่ชั้น 2 สำนักงานเขตที่ที่ดินและสิ่งปลูกสร้าง แล้วค่อยลงมาชำระเงิน แต่หลังจากไปแก้ไขมาเสร็จเรียบร้อย เจ้าหน้าที่ให้กดรับบัตรคิวใหม่ ซึ่งใช้เวลารอคิวอีกประมาณ 40 นาที คือ กรณีแบบนี้มีแนวทางไหนที่ช่วยลดขั้นตอนให้กับประชาชนได้มั้ยคะ เพื่อจะได้ไม่ต้องเสียเวลาซ้ำซ้อนในการรอคิว เพราะ 1. การพิมเลขที่ห้องผิด คือความผิดพลาดของหน่วยงานหรือไม่ 2. การดำเนินการแก้ไขควรเป็นหน่วยงานหรือประชาชน 3. ในเมื่อแจ้งว่าให้ประชาชนไปแก้ไขเองแล้วค่อยลงมาชำระเงิน เพราะเหตุใดจึงต้องให้กดบัตรคิวใหม่ 4. หรือสามารถชำระเงินตรงจุดที่ไปแก้ไขเลขที่ห้องได้เลยหรือไม่ เพื่อไม่ต้องมากดบัตรคิวใหม่ และลดระยะเวลาการรอคอย ขอบคุณค่ะ
การดำเนินการของเจ้าหน้าที่: ตอบกลับการร้องเรียน ค่ะ ข้อ1และ2.เรื่องลัดคิว ฝ่ายรายได้จะทำการปรับปรุงการทำงานโดยก่อนจะเสนอข้อมูลไปยังเจ้าของกรรมสิทธิ์ ให้ตรวจสอบและแจ้งให้เจ้าของกรรมสิทธิ์ตรวจความถูกต้องให้เรียบร้อยก่อนจะลงไปรับชำระเงิน 3. ในเมื่อแจ้งว่าให้ประชาชนไปแก้ไขเองแล้วค่อยลงมาชำระเงิน เพราะเหตุใดจึงต้องให้กดบัตรคิวใหม่ ตอบ กรณีดังกล่าว อาจเกิดจากความเข้าใจคลาดเคลื่อนของเจ้าหน้าที่ที่ยังขาดประสบการณ์ ฝ่ายการคลังต้องขออภัยในความล่าช้า และได้กำหนดแนวทาง เน้นย้ำให้เจ้าหน้าที่รับเงินทราบถึงแนวทางปฏิบัติที่ต้องดำเนินการเมื่อเกิดกรณีเช่นนี้แล้ว คือ ไม่ต้องให้กดบัตรคิวใหม่ แต่ให้เก็บบัตรคิวเดิมไว้ เมื่อแก้ไขเอกสารต่างๆ เรียบร้อยแล้ว ให้นำมาชำระได้เลยค่ะ 4. หรือสามารถชำระเงินตรงจุดที่ไปแก้ไขเลขที่ห้องได้เลยหรือไม่ เพื่อไม่ต้องมากดบัตรคิวใหม่ และลดระยะเวลาการรอคอย ตอบ การชำระเงินต้องชำระที่จุดรับชำระไม่สามารถชำระ ณ จุดที่แก้ไขเอกสารได้ แต่หากระบบการจัดเก็บภาษีที่ดินและสิ่งปลูกสร้างสมบูรณ์ คาดว่าปัญหาดังกล่าวจะไม่เกิดขึ้นอีก
ความเห็นของผู้แจ้ง: ขอบคุณที่รับฟังปัญหาและช่วยดำเนินการแก้ไขให้โดยเร็วนะคะ ขอบคุณค่ะ
พื้นที่: แขวงคลองสาน เขตคลองสาน กรุงเทพมหานคร